
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1136 

22 Δεκεμβρίου 1997 

ψ 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση των αποφάσεων κοστολόγησης των δω¬ 
ρεάν διατιθέμενων συγγραμμάτων στους φοιτητές 
των Α.Ε.Ι. για τα ακαδημαϊκά έτη: 1995-96 και 1996- 

97. 1 

Εγκριση του Γενικού Κανονισμού Λιμένος με αριθ. 17 
«Για τις λεμβουχικές εργασίες». 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Φ.12.1/Β3/4178 (1) 

Συμπλήρωση των αποφάσεων κοστολόγησης των δωρε¬ 
άν διατιθεμένων συγγραμμάτων στους φοιτητές των 


Α.Ε.Ι. για τα ακαδημαϊκά έτη: 1995-96 και 1996-97. 


ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις: 

α) του άρθρου 23 του Νόμου 1268/1982 (ΦΕΚ 
87/Τ.Α/16.7.1982). 

β) του άρθρου 3 του Νόμου 2174/93 (ΦΕΚ 
210/τ. Α/22.12.1993). 

γ) του άρθρου 2 παράγραφος 3 του Νόμου 2233/94 
(ΦΕΚ 141 /γ. Α/31.8.1994). 


δ) του άρθρου 43 παράγραφος 9 του Νόμου 2413/96 
(ΦΕΚ 124/τ.Α/17.6.1996). 

2. α) της αριθμ. Φ. 141/Β3/1402/1984 (ΦΕΚ 
159/τ. Β/20.3.1984) υπουργικής απόφασης για την έκδοση 
και διακίνηση των διδακτικών βιβλίων των Α. Ε. I., όπως αυ¬ 
τή τροποποιήθηκε μεταγενέστερα και εφαρμόζεται μέχρι 
σήμερα. 

β) της αριθμ. Φ. 12.1 /Β3/5477/1993 (ΦΕΚ 951 /Β/1993). 

γ) την αριθμ. Φ12.1 /Β3/52/1995 (ΦΕΚ 3/Β/1995) υπουρ¬ 
γική απόφαση. 

δ) Την αριθμ. Φ12.1/Β3/1138/1996 (ΦΕΚ 210(Β/1996) 
κοινή υπουργική απόφαση. I 

3. α) του άρθρου 29Α του Νόμου 1558/85, όπως αυτό 
προσετέθηκε με το άρθρο 27 του Νόμου 2081/1992 (ΦΕΚ 
154/Τ.Α/1992). 

β) το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει 
ήδη προβλεφθεί στην απόφαση της ανωτέρω παραγρά¬ 
φου 2δ του προοιμίου (Φ19.250 Κ.Α.Ε. 1123). 

4. Την αριθμ. ΣΤ5/36/1996 (ΦΕΚ 1015/Β/1996) υπουργι¬ 
κή απόφαση: Μεταβίβαση του δικαιώματος υπογραφής 
«Με εντολή Υπουργού στο Γ ενικό Γ ραμματέα.... κ.λ.π.», α¬ 
ποφασίζουμε: 

I. Συμπληρώνουμε τις παρακάτω αναφερόμενες υπουρ¬ 
γικές αποφάσεις, που αφορούν την κοστολόγηση των 
δωρεάν διατιθεμένων συγγραμμάτων στους φοιτητές 
των Α.Ε.Ι. μόνο ως προς τα τμήματα διανομής τους, ως ε¬ 
ξής: 

* 

II. Εγκρίνουμε την πληρωμή των υπ’ αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινετα βιβλία του 
εδαφίου I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω α- 
ναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 τηςΥ.Α. με αριθμ. 
Φ.141/Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1997 

Με εντολή Υπουργού 
Ο Γ ενικός Γ ραμματέας 
Α. ΖΗΣΙΜΟΠΟΥΛΟΣ 

-♦- 

Αριθ. 3131.1/07/97 (2) 

Εγκριση του Γενικού Κανονισμού Λιμένος με αριθ. 17 «Για 
τις λεμβουχικές εργασίες». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

α)Τις διατάξεις του άρθρου 10 του Ν.1940/91 (Α 40) 
«Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού» που αντικαθι¬ 
στά το άρθρο 156 του Ν.Δ. 187/1973 «περί Κ.Δ.Ν.Δ.» (Α 
261). 

β)Τις διατάξεις της παραγράφου 5γ του άρθρου 165 
του Ν.Δ. 187/73 (Α261). 

γ)Το Γενικό Κανονισμό Λιμένα με αριθ. 17 που εκδόθη- 
κε από τον Αρχηγό του Λιμενικού Σώματος με τις διατά¬ 
ξεις του οποίου ρυθμίζονται θέματα που αφορούν την εύ¬ 
ρυθμη λειτουργία των λιμένων της χώρας. 

δ)Το άρθρο 29 Ατού Ν. 1558/85 (ΦΕΚ Α137), όπως προ¬ 
στέθηκε με το άρθρο 27 του Ν. 2081/92 (Α 154) και το άρ¬ 
θρο 1 του Ν. 2469/97 (ΦΕΚ38Α). 

ε)Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο 

α) Εγκρίνουμε τον πιο κάτω Γ ενικό Κανονισμό Λιμένος 
με αριθ. 17 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΟΣ με αριθ. 17 
«Για τις λεμβουχικές εργασίες» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 

Εχοντας υπόψη: 

α) Τις διατάξεις του διά του 9/22 Ιουνίου 1948 Β.Δ. 
Κωδικοποιημένου Νόμου 499/47 «περί πειθαρχικής εξου¬ 


σίας των προϊσταμένων των Λιμενικών Αρχών» (Α 162) 
συνδυαζόμενες μετά άρθρα 141 -157του Ν.Δ. 187/73 με 
το οποίο κυρώθηκε ο Κώδικας Δημοσίου Ναυτικού 
Δικαίου (Α 261). 

β) Το άρθρο 156 του Ν.Δ. 187/1973 (Α 261) «περί 
Κ.Δ.Ν.Δ.» όπως αντικαταστάθηκε με το άρθρο 10 Ν. 
1940/91 (Α 40) «Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού». 

γ) Τις διατάξεις του Ν.Δ. 444/70 «περί αρμοδιοτήτων 
Λιμενικού Σώματος και σχέσεων προς τας αρμοδιότητας 
των Σωμάτων Ασφαλείας»(Α 39). 

δ) Το Π.Δ. 387/93 (Α 165) «περί κατάργησης διατάξεων 
που περιορίζουντην ελεύθερη άσκηση των ρυμουλκικών, 
λεμβουχικών εργασιών και θαλασσίων ταξί». 

ε) Το άρθρο 29 Α του Ν. 1558/85 (ΦΕΚ Α137) όπως προ¬ 
στέθηκε με το άρθρο 27 του Ν. 2081/92 (Α 154) και το άρ¬ 
θρο 1 του Ν. 2469/97 (ΦΕΚ38Α). 

στ) Το γεγονός ότι από τις διατάξεις του παρόντος κα¬ 
νονισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό. 

Άρθρο 1 
Ορια ισχύος 

Ο παρών Γ ενικός Κανονισμός Λιμένα ισχύει στα λιμάνια, 
στους όρμους και στη θαλάσσια έκταση της περιοχής δι¬ 
καιοδοσίας κάθε Λιμενικής Αρχής της Χώρας. 

Αρθρο 2 

Ορισμός λεμβουχικών εργασιών 

1 .α) Οι λεμβουχικές εργασίες συνίστανται στην εκτέλε¬ 
ση με κόμιστρο μεταφορών φορτίων, συσκευασμένων λι- 
παντελαίων - ορυκτελαίων, εφοδίων γενικά ή προσώπων 
(πληρώματα πλοίων, εργατοτεχνίτες, επισκέπτες, επιβά¬ 
τες, ναυτικοί πράκτορες, φύλακες πλοίων ή άλλοι επαγ- 
γελματίες λιμένα), από τις αποβάθρες σε επισκευαζόμε¬ 
να, αγκυροβολημένα ή παροπλισμένα εντός ή και εκτός 
λιμένα πλοία και αντίστροφα, καθώς και από πλοίο ή αφε¬ 
τηρία κίνησης σε άλλη αφετηρία. 

β) Εφόσον δεν προσφέρονται δεξαμενόπλοια (Δ/Ξ) για 
μεταφορά και παράδοση στα παραπάνω πλοία λιπαντε- 
λαίων - ορυκτελαίων, είναι επιτρεπτή η χύμα (δια μεταγγί¬ 
σεων) μεταφορά τους μέχρι της ποσότητας κάθε φορά 
των τριάντα (30) τόννων από φορτηγές λάντζες εφοδια¬ 
σμένες με ΠΓΕ επιτρέποντος τη συγκεκριμένη μεταφορά 
(μέγιστο επιτρεπόμενο βάρος κ.λπ) που διαθέτουν κα¬ 
τάλληλες μόνιμες ή φορητές δεξαμενές και εξοπλισμό, υ¬ 
πό την προϋπόθεση τήρησης των φορολογικών - τελωνει¬ 
ακών διατυπώσεων και της ισχύουσας νομοθεσίας γιατην 
προστασίατου θαλασσίου περιβάλλοντος.Γιατιςλάντζες 
αυτές, εφόσον το μήκος τους είναι μικρότερο ή ίσο των 15 
μέτρων, θα εφαρμόζονται οι απαιτήσεις του άρθρου 11 
του Π.Δ. 1337/81 (ΦΕΚ Α 333) αναφορικά με την ευστά¬ 
θεια. Οι διατάξεις του εδαφίου αυτού δεν εφαρμόζονται 
στην περιοχή δικαιδοσίας του Κ.Λ. Πειραιά. 

2.-α) Στις λεμβουχικές εργασίες υπάγονται επίσης η 
πρόσδεση και λύση των πλοίων από θαλάσσης, εφόσον, η 
εργασία αυτή τοπικά δεν εκτελείται διαφορετικά. 

β) Η από ξηράς πρόσδεση και λύση των πλοίων, εάν το¬ 
πικά δεν ρυθμίζεται διαφορετικά, πραγματοποιείται από 
τους εφοδιασμένους με άδεια της Λιμενικής Αρχής λεμ¬ 
βούχους ή τρίτα πρόσωπα εφόσον οι τελευταίοι έχουν α¬ 
ποδεδειγμένα ναυτική ή λεμβουχική εμπειρία και είναι α¬ 
σφαλισμένοι για τις εργασίες αυτές σε ασφαλιστικό ορ¬ 
γανισμό του κρατικού (μη ιδιωτικού) τομέα, τηρουμένων 
κατά τα λοιπά των εργατικών και επαγγελματικών διατά¬ 
ξεων των Γ ενικών Κανονισμών Λιμένων. 

3. - Λεμβούχος κατα τον παρόντα Κανονισμό νοείται το 
φυσικό ή νομικό πρόσωπο που εκμεταλλεύεται ιδιόκτητη 
λέμβο (λάντζα) γραμμένη στα οικεία βιβλία (μητρώα) της 
Λιμενικής Αρχής». 

4. - Οπου στον παρόντα Κανονισμό αναφέρεται ο όρος 
«λάντζα» νοείται μηχανοκίνητο σκάφος το οποίο εκτελεί 
τις εργασίες της παραγράφου 1 του παρόντος άρθρου. 

Άρθρο 3 

Χορήγηση αδειών λαντζών - Δικαιολογητικά 

1Για την απόκτηση της άδειας λάντζας πρέπει ο λεμ¬ 
βούχος (φυσικό ή νομικό πρόσωπο) να υποβάλλει στη 
Λιμενική Αρχή τα παρακάτω δικαιολογητικά: 

Α. ΦΥΣΙΚΑ ΠΡΟΣΩΠΑ 

α) Αίτηση με τα πλήρη στοιχεία του και τα χαρακτηρι¬ 
στικά γνωρίσματα του σκάφους. 

β) Εγγραφο εθνικότητας και τα προβλεπόμενα από τις 
κείμενες διατάξεις πιστοποιητικά ασφαλείας του σκά¬ 
φους. 

γ) Δήλωση έναρξης άσκησης επιτηδεύματος από την 
αρμόδια ΔΟΥ. 

δ) Υπεύθυνη δήλωση του ιδιοκτήτη ότι αναλαμβάνει την 
υποχρέωση εκτέλεσης φυλακών ασφαλείας στο λιμάνι.Η 
υποχρέωση αυτή θα καταχωρείται στη χορηγούμενη ά¬ 
δεια και δεν παρέχει δικαίωμα για αποζημίωση από το 
Δημόσιο ανεξάρτητα από την παροχή ή όχι υπηρεσιών 
κατά τη διάρκεια της φυλακής.Στην ίδια δήλωση θα κατα- 
χωρείται και η συνδρομή της τελευταίας παραγράφου 
του παρόντος άρθρου. 

ε) Φωτοαντίγραφο εκλογικού βιβλιαρίου ή βεβαίωση α¬ 
πό την οποία να προκύπτει ότι εψήφισε κατά τις τελευταί¬ 
ες εκλογές. 

Β. ΝΟΜΙΚΑ ΠΡΟΣΩΠΑ 

α) Τα με στοιχεία α, β, γ, και δ, των εδαφίων της παρα¬ 
γράφου ΙΑτου παρόντος άρθρου. 

β) Αντίγραφο του Καταστατικού τους και τυχόν σχετι¬ 
κών με το σκοπό της εταιρείας τροποποιήσεων από το ο¬ 
ποίο να προκύπτει ότι έχουν ως σκοπό την εκτέλεση λεμ- 
βουχικών εργασιών. 

2. - Ο λεμβούχος πρέπει να έχει μόνιμη κατοικία, εντός 
της περιφέρειας της απογράφουσας Λιμενικής Αρχής ή ε¬ 
φόσον πρόκειται για νομικό πρόσωπο να έχει την έδρα 
του στην ίδια περιφέρεια. 

3. - Οι ιδιοκτήτες, φυσικά πρόσωπα, λαντζών πρέπει να 
πληρούν και τις προϋποθέσεις του εδαφίου ε του άρθρου 
9 του παρόντος Κανονισμού.Για τα Νομικά πρόσωπα η 
προϋπόθεση αυτή συντρέχει στο πρόσωπο του νομίμου 
εκπροσώπου τους. 

4. - Σε φυσικό ή νομικό πρόσωπο επιτρέπεται η χορήγη¬ 
ση μιας (1) μόνο άδειας λάντζας. 

5. - Οι άδειες λαντζών και του προσωπικού των, που ερ¬ 
γάζονται στις περιοχές των Λιμενικών Σταθμών ή 
Υπαλλήλων Λιμένων, εκδίδονται από τις προϊστάμενές 
τους Λιμενικές Αρχές 

6. - Ολες οι λάντζες πρέπει να είναι εφοδιασμένες με τα 
απαιτούμενα ναυτιλιακά έγγραφα και να τηρούν τις εκά- 
στοτε διατάξεις του ΝΑΤ ως προς τον εφοδιασμό τους με 
ναυτολόγιο και τις διατάξεις της Διεύθυνσης Ναυτικής 
Εργασίας του Υπουργείου Εμπορικής Ναυτιλίας 
(ΥΕΝ/ΔΝΕΡ) ως προς τη σύνθεση του πληρώματος τους. 

7. - Δεν επιτρέπεται η χορήγηση άδειας λάντζας σε φυ¬ 
σικά ή νομικά πρόσωπα που συμμετέχουν καθ’ οιονδήπο- 
τε τρόπο σε επιχειρήσεις οι οποίες εκμεταλλεύονται ο¬ 
ποιοσδήποτε κατηγορίας μεταφορικά μέσα. 


Άρθρο 4 

Λάντζες ναυπηγοεπισκευαστικών επιχειρήσεων 

1. - Οι λάντζες, οι οποίες ανήκουν και εξυπηρετούν απο¬ 
κλειστικά τις ναυπηγοεπισκευαστικές επιχειρήσεις και έ¬ 
χουν ως σκοπό τη χωρίς κόμιστρο μεταφορά προσώπων, 
μηχανημάτων κ.λπ γιατις ανάγκες τους, υποχρεούνται να 
εφοδιασθούν με ειδική άδεια λάντζας από τη Λιμενική 
Αρχή, τηρουμένων των προϋποθέσεων της παραγράφου 
6 του άρθρου 3 και των άρθρων 5, 7 και 9 του παρόντος 
Κανονισμού. 

2. - Η κάθε μία από τις επιχειρήσεις αυτές επιτρέπεται να 
διαθέτει μία μόνο λάντζα υπό την προϋπόθεση ότι απα¬ 
σχολεί σε μόνιμη βάση προσωπικό τουλάχιστον τριάντα 
(30) ατόμων. 

Άρθρο 5 

Καταλληλότητα Λαντζών 

1. - Για τη χορήγηση νέων αδειών, τα σκάφη (λάντζες) 
πρέπει να είναι ηλικίας μικρότερης των πέντε (5) ετών, η 
οποία υπολογίζεται από την 31 Δεκεμβρίου του έτους κα¬ 
θέλκυσής τους, τα δε τεχνικά τους χαρακτηριστικά (τε¬ 
χνικές προδιαγραφές) καθορίζονται με Ειδικό Κανονισμό 
Λιμένα που εκδίδεται κατά τη διαδικασία που προβλέπει 
το άρθρο 156 του Ν.Δ. 187/73 (ΦΕΚ Α 261) όπως αυτό α- 
ντικαταστάθηκε με το άρθρο 10 του Ν. 1940/91 (ΦΕΚ Α 
40). 

2. - Π ριν από τη ν έκδοσή του, κατά την προηγούμενη πα¬ 
ράγραφο, Ειδικού Κανονισμού Λιμένα, ζητείται η γνώμη 
των χρηστών και ιδιοκτητών των ήδη εφοδιασμένων με ά¬ 
δειες λαντζών, ενώ για τον καθορισμό τωντεχνικών χαρα¬ 
κτηριστικών (τεχνικών προδιαγραφών) λαμβάνονται υπό¬ 
ψη μεταξύ των άλλων η κατηγορία (επιβατηγός - φορτη- 
γές), ο προορισμός των λαντζών καθώς και οι τοπικές 
ανάγκες, ιδιαιτερότητες και ιδιομορφίες κάθε λιμένα. 

3. - Γ ια την εκτέλεση των μεταφορών της παραγράφου 
1 β του άρθρου 2 οι λάντζες πρέπει να διαθέτουν: 

α) Μόνιμες ή φορητές δεξαμενές κατάλληλες από πλευ¬ 
ράς αντοχής και κατασκευής για τη μεταφορά λιπαντε- 
λαίων - ορυκτελαίων. 

β) Επιστόμια και θλιβόμετρα στις καταθλίψεις των α¬ 
ντλιών που χρησιμοποιούνται για την μετάγγιση. 

γ) Κατάλληλες διατάξεις συγκράτησης διαρροών οι ο¬ 
ποίες να καλύπτουν τον χώρο κάτω από τα επιστόμια πα¬ 
ράδοσης των αντλιών που χρησιμοποιούνται για τη με¬ 
τάγγιση. 

δ) Καταλλήλους ευκάμπτους σωλήνες μετάγγισης οι ο¬ 
ποίοι πρέπει να ελέγχονται ετησίως με υδραυλική δοκιμή 
πιέσεως. 

ε) Κατάλληλα μέσα και υλικά προστασίας θαλασσίου 
περιβάλλοντος. 

στ) Σχέδιο έκτακτης ανάγκης αντιμετώπισης περιστατι¬ 
κού ρύπανσης εγκεκριμένο από ΥΕΝ/ΔΕΕΠ. 

Άρθρο 6 

Εκτέλεση λεμβουχικών εργασιών 

1.- Οι λεμβουχικές εργασίες, όπως αυτές ορίζονται στο 
άρθρο 2του παρόντος Κανονισμού, εκτελούνται από σκά¬ 
φη (λάντζες) που είναι εφοδιασμένα με σχετική άδεια από 
την οικεία Λιμενική Αρχή. 

2 - Η χρησιμοποίηση ιδιωτικής χρήσεως λέμβων, ρυ¬ 
μουλκών, πλοιαρίων, ιδιόκτητων πλωτών μέσων και λέμ- 
βωντου εξαρτισμού των πλοίων για την εκτέλεση των λεμ¬ 
βουχικών εργασιών του παρόντος Κανονισμού επιτρέπε¬ 
ται μόνον όταν συντρέχουν εξαιρετικοί λόγοι κατά την 
κρίση της Λιμενικής Αρχής. 

Άρθρο 7 

Λάντζες ασφαλείας 

1Η Λιμενική Αρχή μπορεί με απόφασή της να καθορί¬ 
ζει κάθε μήνα, αναλογα με τον αριθμό των λαντζώντου λι¬ 
μένα της και τις ειδικες συνθήκες της περιοχής, τον τρό¬ 
πο και το χρόνο φυλακής των λαντζών ασφαλείας στο λι¬ 
μάνι της. 

2- Οι λάντζες ασφαλείας μπορούν να απασχολούνται 
κατά τη διάρκεια της φυλακής τους σε λεμβουχικές εργα¬ 
σίες, ύστερα από άδεια της Λιμενικής Αρχής με τηνπροϋ- 
πόθεση ότι οι κυβερνήτες τους θα διατηρούν συνεχή ε¬ 
παφή με τη Λιμενική Αρχή, για την άμεση χρησιμοποίησή 
τους, εφόσον απαιτηθεί. 

Αρθρο 8 

Αντικατάσταση λαντζών 

1. - Οποιαδήποτε λάντζα μπορεί να αντικατασταθεί από 
άλλη εφόσον υποβληθούν από ενδιαφερόμενο τα προ- 
βλεπόμενα στην παράγραφο 1 του άρθρου 3 δικαιολογη- 
τικά και το νέο σκάφος πληροί τους όρους του άρθρου 5 
του παρόντος. 

2. - Η άδεια της λάντζας που αντικαθίσταται ανακαλείται 
με απόφαση της Λιμενικής Αρχής και χορηγείται νέα στη 
λάντζα που αντικατέστησε την αποσυρόμενη. 

Αρθρο 9 

Κυβερνήτες λαντζών 

Οι κυβερνήτες των λαντζών πρέπει να πληρούν τις πα¬ 
ρακάτω προϋποθέσεις: 

α) Να κριθούν ικανοί από την κατά τόπο Υγειονομική 
Επιτροπή Απογραφομένων Ναυτικών (ΥΕΑΝΕΘ) γιατην υ¬ 
πηρεσία που πρόκειται να αναλάβουν στη λάντζα, σύμφω¬ 
να με την κάθε φορά ισχυουσα απόφαση ΥΕΝ/ 
ΔΝΕΡ.Εκτός απο την αρχική υγειονομική εξέταση, οι λεμ¬ 
βούχοι επανεξετάζονται υποχρεωτικά ανά δετία, ύστερα 
από τη συμπλήρωση του 55ου έτους της ηλικίας τους. 

Επίσης υποχρεωτική επανεξέταση γίνεται εάν μεσολα¬ 
βήσει σοβαρή ασθένεια η ατύχημα δυνάμενα να έχουν ε¬ 
πιπτώσεις στην ικανότητα, προς εργασία, του λεμβούχου. 

β) Να είναι υπογεγραμμένοι ναυτικοί ή μεμονωμένοι ερ¬ 
γάτες θαλάσσης ή ασφαλισμένοι στο ΙΚΑ σε περίπτωση 
που εργάζονται σε σκάφος το οποίο δεν υποχρεούται να 
εφοδιασθεί με ναυτολόγιο σύμφωνα με τις ισχύουσες κά¬ 
θε φορά διατάξεις περί ΝΑΤ. 

γ) Να κατέχουντοπροβλεπόμενο γιατην κατηγορίατου 
σκάφους αποδεικτικό ναυτικής ικανότητας που απαιτεί¬ 
ται για τη διακυβέρνησή του ή άδεια χειριστή πηδαλιού¬ 
χου, όπου αυτή προβλέπεται από την κάθε φορά ισχύου- 
σα σχετική απόφαση ΥΕΝ/ΔΝΕΡ, η οποία χορηγείται ύ¬ 
στερα από εξετάσεις ενώπιον επιτροπής που 
συγκροτείται με απόφαση της Λιμενικής Αρχής εφόσον έ¬ 
χουν είκοσι τεσσάρων (24) μηνών τουλάχιστον προϋπη¬ 
ρεσία σε εμπορικά πλοία, σε πλοία του Πολεμικού 
Ναυτικού ή του Λιμενικού Σώματος και σε ειδικότητες κα¬ 
ταστρώματος - μηχανης - ασυρμάτου ή τρία (3) τουλάχι¬ 
στον έτη ως βοηθοί λεμβούχου ή αθροιστικά υπολογιζό¬ 
μενη προϋπηρεσία ναυτικού βοηθού λεμβούχου τουλάχι¬ 
στον τριάντα (30) μηνών. 

δ) Να είναι υπήκοοι Κράτους Μέλους των Ευρωπαϊκών 
Κοινοτήτων ή Κράτους Μέλους της Ευρωπαϊκής Ζώνης 
Ελευθέρων Συναλλαγών, πλην Ελβετίας. 

ε) Να μην έχουν καταδικασθεί οποτεδήποτε και τελεσί¬ 
δικα για κανένα απο τα αδικήματα ληστείας, ανθρωπο¬ 
κτονίας από πρόθεση, λαθρεμπορίας, κατοχής, χρήσης 
και εμπορίας ναρκωτικών, εκμετάλλευσης πορνών και 
σωματεμπορίας, αποπλάνησης, βιασμού, εξαναγκασμού 


σε ασέλγεια, κλοπής, πλαστογραφίας, απάτης, υπεξαίρε¬ 
σης, παράβασης του Νόμου περί προστασίας του 
Εθνικού Νομίσματος, παράνομης αλιείας με χρήση εκρη¬ 
κτικών ή χημικών ή φυτικών υλών (Ν.Δ. 420/1970). 

στ) Να είναι εφοδιασμένοι με πτυχίο Σχολής Σωστικών - 
Πυροσβεστικών Μέσων. 

ζ) Να πληρούν τις προϋποθέσεις της συνταξιοδοτικής 
νομοθεσίας, σε περίπτωση που συνταξιοδοτούνται από 
οποιοδήποτε φορέα. 

Άρθρο 10 
Βοηθοί λεμβούχων 

1. - Στα σκάφη τα οποία δεν υποχρεούνται στην τήρηση 
ναυτολογίου επιτρέπεται να προσλαμβάνουν βοηθούς 
λεμβούχων, ύστερα από έγκριση της Λιμενικής Αρχής, οι 
οποίοι υποχρεούνται να συνεπιβαίνουν με σκοπό να βοη¬ 
θούν στην εκτέλεση των λεμβουχικών εργασιών. 

2. - Οι βοηθοί λεμβούχων μπορούν να αναλάβουν τη δια¬ 
κυβέρνηση της λάντζας εφόσον είναι κάτοχοι άδειας χει¬ 
ριστή - πηδαλιούχου ή άλλου πτυχίου ανώτερης κατηγο¬ 
ρίας καταστρώματος. 

3. - Οι βοηθοί λεμβούχων πρέπει να είναι πεπειραμένα ά¬ 
τομα που συγκεντρώνουν τα προσόντα και τις προϋποθέ¬ 
σεις του άρθρου 9του παρόντος Κανονισμού, πλην αυτών 
με το στοιχείο (γ) και να είναι ηλικίας όχι μικρότερης των 
δέκα οκτώ (18) ετών. 

4. - Η ασφάλιση των βοηθών λεμβούχων για τις εργασίες 
που εκτελούν σε ασφαλιστικό οργανισμό του κρατικού 
(μη ιδιωτικού) τομέα είναι υποχρεωτική. 

Άρθρο 11 

Μεταβίβαση αδειών - αλλαγή χαρακτηριστικών λαντζών 

1. - Οι άδειες των λαντζών μεταβιβάζονται ελεύθερα και 
ακολουθούν τα σκάφη για όσο χρόνο αυτά απασχολού¬ 
νται στην εκτέλεση λεμβουχικών εργασιών. 

2. - Σε περίπτωση μεταβίβασης, για οποιοδήποτε λόγο, 
της κυριότητας λάντζας, εφοδιασμένης με την προβλε- 
πόμενη στα άρθρα 4 ή 6 του παρόντος Κανονισμού άδεια 
λάντζας, πρέπει ο νέος ιδιοκτήτης, εντός ενός (1) μηνός 
από την ημερομηνία μεταβίβασης κυριότητας, να υποβά¬ 
λει στην οικεία Λιμενική Αρχή τα προβλεπόμενα από το 
άρθρο 3 του παρόντος Κανονισμού δικαιολογητικά. 

Τα στοιχεία του νέου ιδιοκτήτη καταχωρούνται στην οι¬ 
κεία μερίδα του τηρούμενου από τη Λιμενική Αρχή μη¬ 
τρώου αδειών λαντζών σε αντικατάσταση των στοιχείων 
του παλαιού ιδιοκτήτη. 

3. - Εφόσον ιδιοκτήτης λάντζας αιτεί την αλλαγή χαρα¬ 
κτηρισμού από λάντζα μεταφοράς επιβατών σε λάντζα με¬ 
ταφοράς φορτίων και αντίστροφα, η ισχύουσα άδεια ανα¬ 
καλείται με απόφαση της Λιμενικής Αρχής που την έχει χο¬ 
ρηγήσει και εκδίδεται νέα άδεια μόνο αν πληρούνται οι 
προϋποθέσεις των ισχυουσώνδιατάξεωντων Κανονισμών 
Λιμένα (περί τεχνικών χαρακτηριστικών κ.λπ.). 

4. -Σε αμφότερες τις περιπτώσεις των δύο προηγούμε¬ 
νων παραγράφων δεν ισχύει η προϋπόθεση του ορίου η¬ 
λικίας της λάντζας (σκάφους) μικρότερης των πέντε (5) ε¬ 
τών, η οποία αναφέρεται στην παράγραφο 1 του άρθρου 
5 του παρόντος Κανονισμού. 

Άρθρο 12 

Αφετηρίες 

1.- Οι αποκλειστικές αφετηρίες των λαντζών για την διε¬ 
νέργεια των λεμβουχικών εργασιών καθορίζονται με από¬ 
φαση της Λιμενικής Αρχής ανάλογα με τις ανάγκες του λι¬ 
μένα ύστερα από πρόταση των ενδιαφερομένων 
Σωματείων. Με την ίδια απόφαση καθορίζεται και η περιο¬ 
χή κυκλοφορίας των λαντζών, ανάλογα με το Πρωτόκολλο 

Γενικής Επιθεωρήσεως (Π.Γ.Ε.), η οποία καταχωρίζεται 
στη χορηγούμενη από τη Λιμενική Αρχή άδεια. 

2- Απαγορεύεται για οποιοδήποτε λόγο η προσέγγιση 
(άφιξη - αναχώρηση) των λαντζών σε άλλο σημείο του λι¬ 
μένα, χωρίς άδεια της Λιμενικής Αρχής. 

Άρθρο 13 
Διάκριση λαντζών 

1. - Οι λάντζες διακρίνονται από τη Διεύθυνση Ελέγχου 
Εμπορικών Πλοίων του ΥΕΝ (ΔΕΕΠ) σε «λάντζες μεταφο¬ 
ράς επιβατών» και «λάντζες μεταφοράς φορτίων» με αντί¬ 
στοιχη έγγραφη στο Π.Γ.Ε. καθεμιάς. 

2. - Οι «λάντζες μεταφοράς επιβατών» απασχολούνται 
αποκλειστικά με τη μεταφορά προσώπων που μπορούν 
να φέρουν και τις συνήθεις αποσκευές τους, οι δε 
«λάντζες μεταφοράς φορτίων» μετην αποκλειστική μετα¬ 
φορά φορτίων - εφοδίων γενικά.Στις τελευταίες επιτρέ¬ 
πεται η επιβίβαση μόνο των συνοδών τους (τροφοδότες - 
τελωνειακό όργανα κ.λπ). 

3. - Εφόσον δεν υπάρχει μία από τις πιο πάνω κατηγορίες 
λαντζών είναι δυνατόν η μεταφορά προσώπων και πραγ¬ 
μάτων να πραγματοποιείται από τις υπάρχουσες λάντζες 
με τις ακόλουθες προϋποθέσεις: 

α) Η μεταφορά προσώπων και πραγμάτων δεν θα γίνεται 
ταυτόχρονα. 

β)Μετά τη μεταφορά φορτίων, η επιβίβαση θα επιτρέ¬ 
πεται, εφόσον προηγουμένως καθαρισθεί ο χώρος επιμε- 
λώς. 

γ) Κατά τη φορτωση των φορτίων να μην παραβιάζεται η 
γραμμή φόρτωσης του σκάφους και 
δ)Να τηρούνται οι κανόνες πρακτικής φόρτωσης των 
φορτίων της λάντζας. 

Άρθρο 14 

Εμφάνιση προσωπικού 

Οι λεμβούχοι, οι βοηθοί λεμβούχων και γενικά το πλή¬ 
ρωμα κάθε λάντζας μεταφοράς επιβατών κατά τη διάρ¬ 
κεια της εργασίας πρέπει να φέρουν ευπρεπή ενδυμασία. 

Αρθρο 15 

Καθορισμός δρομολογίων 

Η Λιμενική Αρχή διατηρεί το δικαίωμα καθορισμού υπο¬ 
χρεωτικών δρομολογίων των λαντζών, εφόσον οι ανάγκες 
των συναλλασσομένων και η κίνηση του λιμένατο επιβάλ- 
λουν.Στην περίπτωση αυτή η Λιμενική Αρχή ρυθμίζει και 
τους αντίστοιχους ναύλους μεταφοράς προσώπων και ε¬ 
μπορευμάτων ύστερα από έγκριση του ΥΕΝ κατά παρέκ¬ 
κλιση των διατάξεων του Γενικού Κανονισμού Λιμένα με 
αριθ. 2. 

Άρθρο 16 

Μεταφορά φυλάκων πλοίων ειδικών κατηγοριών 

Σε περίπτωση διορισμού απάτη Λιμενική Αρχή φυλάκων 
σε κατεσχημένσ η υπο απαγόρευση απόπλου τελούντα 
πλοία η μεταφορά αυτών προς και από τα πλοία θα γίνε¬ 
ται δωρεάν απο τις λάντζες της πλησιέστερης αφετηρίας, 
βάσει σημειώματος της Λιμενικής Αρχής. 

Αρθρο 17 
Γ ενικές διατάξεις 

1.-ΥΠΟΧΡΕΩΣΕΙΣ 

Οι ασκούντες τη διακυβέρνηση των λαντζών είναι υπο¬ 
χρεωμένοι να: 

α) Εκδίδουν τιμολόγια ή δελτία παροχής Υπηρεσιών 
σύμφωνα με τις ισχύουσες κάθε φορά φορολογικές και 
άλλες διατάξεις. 


β) Τηρούν ειδικό, αριθμημένο και θεωρημένο από τη 
Λιμενική Αρχή, ημερολόγιο κίνησης της λάντζας στο ο¬ 
ποίο θα γράφονται διάφορα συμβάντα (π.χ. αφιξοαναχώ- 
ρησης, στοιχεία πλοίων που προσήγγισαν κ.λπ.) κατά τα 
ειδικότερα με απόφαση του οικείου Λιμενάρχη οριζόμε¬ 
να. 

γ) Τηρούν τις τελωνειακός διατυπώσεις, 
δ) Εργάζονται αυτοπροσώπως στη λάντζα επί όσο χρο¬ 
νικό διάστημα επιθυμούν και πάντως όχι λιγότερο από τις 
ώρες που προβλέπει η υφιστάμενη εργατική νομοθεσία, 
το δε ωράριο της εργασίας του θα πρέπει να προηγείται 
πάντοτε του ωραρίου εργασίας του βοηθού λεμβούχου 
μέσα στο ίδιο 24ωρο.Απουσία του λεμβούχου από τη λά¬ 
ντζα εκτός από την περίπτωση αυτή επιτρέπεται μόνο σε 
εξαιρετικές περιπτώσεις (ασθένεια, ατύχημα, ετήσια ά¬ 
δεια κ.λπ) και ύστερα από έγκριση της Λιμενικής Αρχής. 

ε) Ενημερώνουν αμέσως τη Λιμενική Αρχή για κάθε συμ¬ 
βάν, που αφορά στην ασφάλεια της ναυσιπλοΐας, ρύπαν¬ 
ση, καθώς και για κάθε άλλο σοβαρό περιστατικό, το ο¬ 
ποίο θα λάβει χώρα σε .περιοχή της εργασίας τους. 

στ) Μεταφέρουν ασφαλώς με τις λέμβους των τους εκ¬ 
προσώπους των Αρχών, τους επιβάτες και τις αποσκευές 
τους από το πλοίο στην αποβάθρα και αντίστροφα, εφό¬ 
σον το πλοίο παραμένει επ'αγκύρα, διατηρώντας τη λέμ¬ 
βο τους πάντοτε καθαρή. 

ζ) Διενεργούν την από θαλάσσης λύση και δέση των κά¬ 
βων των πλοίων, κατά τους χειρισμούς πλευρίσεως ή πρυ- 
μνοδετήσεως αυτών, εφόσον τοπικά δεν ρυθμίζεται δια¬ 
φορετικά. 

η) Ζητούν με προσωπική τους ευθύνη, την επίδειξη της 
σχετικής άδειας επισκέψεως, η οποία εκδίδεται από τη 
Λιμενική Αρχή, πριν από κάθε επιβίβαση στις λέμβους 
προσώπων που πρόκειται να εκτελέσουν επίσκεψη σε 
πλοία εξωτερικού. 

2.-ΑΠΑΓΟΡΕΥΣΕΙΣ 

Στον Κυβερνήτη και το πλήρωμα των λαντζών απαγο¬ 
ρεύεται: 

α) Η άνοδος στα πλοία χωρίς συγκεκριμμένη αιτία, 
β) Η προσέγγιση με τη λάντζα σε πλοίο πριν ελευθερο¬ 
κοινωνήσει ή μετά τη χορήγηση άδειας απόπλου. 

γ) Οταν ανέρχονται στα πλοία, να φωνάζουν, να διαπλη¬ 
κτίζονται ή να ενοχλο ύν κατά οποιοδήποτε τρόπο τους τα¬ 
ξιδιώτες. 

δ) Να παραλαμβάνουν περισσότερους επιβάτες από 
αυτούς που καθορίζονται στο Π.Γ.Ε. της λάντζας. 

ε) Να ανέρχονται ή να επιτρέπουν, σε άτομα που μετα¬ 
φέρουν, την άνοδο στα πλοία από άλλες εκτός των καθο¬ 
ρισμένων προς τούτο κλιμάκων ή πλευρικών θυρών. 

Άρθρο 18 
Τήρηση Μητρώου 

1.- Σε κάθε Λιμενική Αρχή τηρούνται τα ακόλουθα 
Μητρώα: 

α) Μητρώα αδειών λαντζών στο οποίο καταχωρίζονται 
με αύξοντα αριθμό οι άδειες που χορηγούνται από τις 
Λιμενικές Αρχές καθώς και τα πλήρη στοιχεία των ιδιο¬ 
κτητών αυτών (νομικών ή φυσικών προσώπων). 

β) Μητρώο προσωπικού λαντζών (Κυβερνητών - βοη¬ 
θών κ.λπ) στο οποίο καταχωρίζονται τα πλήρη στοιχεία 
αυτών και τα στοιχεία των αποδεικτικών ναυτικής ικανό¬ 
τητας που κατέχουν. 

γ) Μητρώο λαντζών'ναυπηγοεπισκευαστικών επιχειρή¬ 
σεων στο οποίο καταχωρούνταιτα στοιχεία των σκαφών, 
του προσωπικού αυτών και των επιχειρήσεων στις οποίες 
ανήκουν. 

2.- Οι αριθμοί των πιο πάνω Μητρώων καταχωρίζονται 
στις αντίστοιχες άδειες που χορηγούνται από τις οικείες . 
Λιμενικές Αρχές 

Αρθρο 19 

Μεταβατικές διατάξεις 

1. - Ναυπηγοεπισκευαστικές επιχειρήσεις και επιχειρή¬ 
σεις πετρελαιοειδών εκτός της περιοχής του Κ.Λ. ΠΕΙ¬ 
ΡΑΙΑ που έχουν στην κυριότητάτους λάντζες (σκάφη) τις 
οποίες χρησιμοποιούσαν πριν την έναρξη ισχύος του 
Γενικού Κανονισμού Λιμένα με αριθ. 3/94 (ΦΕΚ577 Β) για 
αποκλειστική και μόνον εξυπηρέτησή τους και για οποι- 
ονδήποτε λόγο δεν εφοδιασθήκαν με την προβλεπόμενη 
απότο άρθρο 4 του παρόντος ειδική άδεια, μπορούν να α¬ 
ποκτήσουν μέχρι την 30/3/1998 την άδεια αυτή, για μέχρι 
δύο (2), κατ' ανώτατο αριθμό λάντζες εφόσον προσκομί¬ 
σουν τα προβλεπομενα από το άρθρο 3 του Κανονισμού 
αυτού δικαιολογητικα. 

2. - Για τις λάντζες της προηγούμενης παραγράφου δεν 
ισχύουν οι περιορισμοί που αναφέρονται στο στοιχείο (β) 
της παραγράφου 1Β του άρθρου 3, στην παράγραφο 2 
του άρθρου 4 και στην παράγραφο 1 του άρθρου 5 του 
παρόντος Γενικού Κανονισμού καθώς και των διατάξεων 
των Ειδικών Κανονισμών Λιμένα περί των τεχνικών χαρα¬ 
κτηριστικών των λαντζων. 

3. - Λάντζες. χαρακτηρισμένες ως λάντζες επίτου Π.Γ.Ε. 
απάτην Δ.Ε.Ε.Π., εκτός της περιοχής του Κ.Λ. Πειραιά, οι 
οποίες αποδεδειγμένα: 

α) ασχολούντο με λεμβουχικές εργασίες πριν την έναρ¬ 
ξη ισχύος του Γ ενικού Κανονισμού Λιμένα με αριθ. 3/94 
(ΦΕΚ 577Β) και δεν έχουν εφοδιαστεί με άδειες κατά τις 
διατάξεις αυτού ή 

β) είχαν αρχίσει να ναυπηγούνται με άδεια της 
Διεύθυνσης Ελέγχου Εμπορικών Πλοίων του ΥΕΝ ή 
Λιμενικής Αρχής (ως λάντζες) ή με προέγκριση χορήγη¬ 
σης άδειας της Διεύθυνσης Λιμενικής Αστυνομίας του 
ΥΕΝ, σε χρόνο προνενεστερο του χρόνου έναρξης ι¬ 
σχύος του Ειδικού Κανονισμού Λιμένα ο οποίος καθορίζει 
τα τεχνικά χαρακτηριστικά των λαντζών, μπορούν να ε- 
φοδιασθούν με άδειες εντός προθεσμίας έξι (6) μηνών α¬ 
πό την ημερομηνία έναρξης ισχύος του παρόντος, ανε¬ 
ξάρτητα αν πληρούν ή όχι τα τεχνικά χαρακτηριστικά τα 
οποία έχουν καθοριστεί με Ειδικό Κανονισμό Λιμένα. Για 
τις λάντζες της παραγράφου αυτής δεν εφαρμόζονται οι 
διατάξεις της παραγράφου 1 του άρθρου 5 του παρόντος 
Κανονισμού. 

4. - Στους ήδη Κυβερνήτες των λαντζών παρέχεται προ¬ 
θεσμία δώδεκα μηνών μετά το πέρας της οποίας θα πρέ¬ 
πει να πληρούν τις προϋποθέσεις του άρθρου 9 του πα¬ 
ρόντος Κανονισμού Η διαταξη αυτή δεν ισχύει για τους 
κυβερνήτες λαντζών που είχαν υποβάλλει στην Λιμενική 
Αρχή τα αντίστοιχα δικαιολογητικά σε εφαρμογή των δια¬ 
τάξεων που προϊσχυσαν. 

5. -Το προσωπικό των λαντζών μπορεί να συνεχίσει να 
εργάζεται και να είναι ασφαλισμένο στον ίδιο φορέα που 
ήταν ασφαλισμένο κατά την ημέρα εφαρμογής του παρό¬ 
ντος Κανονισμού 

Αρθρο 20 
Ειδικές ρυθμίσεις 

Με αποφάσεις των Λιμενικών Αρχών ρυθμίζονται ειδι¬ 
κότερα θέματα τα οποία προκύπτουν από την εφαρμογή 
του παρόντος Κανονισμού και ανάγονται στις ιδιαιτερό¬ 
τητες κάθε λιμένα. 


Άρθρο 21 
Κυρώσεις 

1. - Οι παραβάτες του παρόντος Κανονισμού, του οποί¬ 
ου η εκτέλεση ανατίθεται στα Λιμενικά Οργανα, ανεξάρ¬ 
τητα από τις συντρέχουσες αστικές και ποινικές ευθύνες 
κατά την ισχύουσα νομοθεσία υπόκεινται και στις κυρώ¬ 
σεις του άρθρου 157 του Ν.Δ. 187/73 (Α 261) «περί 
Κ.Δ. Ν.Δ.», όπως τροποποιήθηκε μεταγενέστερα και ισχύ¬ 
ει σύ μφωνα με το Π .Δ. 381 /95 (ΦΕΚ Α 214). 

2. - Σε περίπτωση υποτροπής, δύναται η Λιμενική Αρχή 
που εξέδωσε την άδεια, με αιτιολογημένη απόφασή της, 
να επιβάλει, ως παρεπόμενη ποινή και την αφαίρεση της 
άδειας της λάντζας, ως ακολούθως: 

α) Γ ια την πρώτη καθ’ υποτροπή παράβαση μέχρι δέκα 
(10) ημέρες και 

β) Γ ια τη δεύτερη καθ’ υποτροπή παράβαση, μέσα σε έ¬ 
να έτος από την τέλεση της πρώτης από είκοσι (20) ημέ¬ 
ρες μέχρι δύο (2) μήνες. 

3 - Η άδεια της λάντζας ανακαλείται με αιτιολογημένη α¬ 
πόφαση της Λιμενικής Αρχής όταν: 

α) Εκλείψουν μεταγενέστερα οι προϋποθέσεις χορήγη¬ 
σης της ή διαπιστωθεί ανακρίβεια ή αναλήθεια κατατεθέ- 
ντος δικαιολογητικού. 

β) Δεν εργάζεται για χρονικό διάστημα πάνω από δύο 
(2) μήνες εκτός αν συντρέχουν λόγοι ανωτέρας βίας, κα¬ 
τά την κρίση της Λιμενικής Αρχής. 

γ) Διαγράφει το σκάφος από τα Ελληνικά νηολόγια ή 
λεμβολόγια για οποιοδήποτε λόγο. 

δ) Διαπιστωθεί η διάπραξη τρίτης καθ’ υποτροπή παρά¬ 
βασης μέσα σε ένα έτος από την τέλεση της πρώτης. 

4 - Η παράγραφος 2 του παρόντος άρθρου έχει εφαρ¬ 
μογή και για τις άδειες κυκλοφορίας - εργασίας (πάσσα) 
των λεμβούχων, των βοηθών τους και γενικά του προσω¬ 
πικού των λαντζών. 

5.- Οι άδειες κυκλοφορίας - εργασίας (πάσσα) του προ¬ 
σωπικού των λαντζών που έχουν χορηγηθεί από τις 
Λιμενικές Αρχές ανακαλούνται: 

α) Στις περιπτώσεις (α), (β) και (δ) της παραγράφου 3 
του παρόντος άρθρου. 

β) Εφόσον οι κάτοχοι των αδειών αυτών κριθούν από τη 
Λιμενική Αρχή ως ανίκανοι για την παραπέρα άσκηση της 
λεμβουχικής εργασίας, λόγω σωματικής, πνευματικής, ε¬ 
παγγελματικής ή άλλης ανικανότητας η οποία να διαπι¬ 
στώνεται ιατρικά. 

Άρθρο 22 

Καταργούμενες διατάξεις 

Από την έναρξη της ισχύος του παρόντος Κανονισμού 
παύουν να εφαρμόζονται οι με αριθμό 3 (ΦΕΚ577Β/26-07- 
94), 6 (ΦΕΚ858Β/18-11-94), και 11 (ΦΕΚ 1064Β/22-12-95) 
Γενικοί Κανονισμοί Λιμένα καθώς και κάθε άλλη διάταξη ή 
ρύθμιση που είναι αντίθετη με τις διατάξεις του παρόντος 
Κανονισμού. 

Πειραιάς 17 Οκτωβρίου 997 
Ο Αρχηγός 

Αντιναύαρχος Λ.Σ. ΟΥΣΑΝΤΖΟΠΟΥΛΟΣ Π. 

β) Ο Κανονισμός αυτός ισχύει δέκα (10) ημέρες από την 
ημερομηνία δημοσίευσης του στην Εφημερίδα της 
Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς 3 Δεκεμβρίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


